

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

**L Ē M U M S**

Daugavpilī

2024.gada 28.novembrī **Nr.676**

(prot. Nr.24 4 .§)

Par Daugavpils pilsētas domes 2010.gada 09.decembra saistošo noteikumu Nr.47 „Nekustamā īpašuma ar kadastra Nr.0500 037 1828, Daugavpilī, Ventas un Robežu ielas rajonā detālplānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem

Pamatojoties uz Teritorijas attīstības plānošanas likuma 12.panta pirmo daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu un ņemot vērā Daugavpils valstspilsētas pašvaldības Pilsētbūvniecības un vides komisijas 2024.gada 31.oktobra atzinumu Nr.5, atklāti balsojot: PAR – 12 (I.Aleksejevs, A.Gržibovskis, L.Jankovska, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, D.Valainis, A.Vasiļjevs), PRET – nav, ATTURAS – nav, **Daugavpils valstspilsētas pašvaldības dome nolemj:**

1. Atzīt par spēku zaudējušu Daugavpils pilsētas domes 2010.gada 09.decembra lēmumu Nr.794 „Par detālplānojuma nekustamam īpašumam ar kadastra Nr.0500 037 1828 Daugavpilī, Ventas un Robežu ielas rajonā apstiprināšanu un saistošo noteikumu izdošanu”.
2. Apstiprināt Daugavpils valstspilsētas pašvaldības domes 2024.gada 28.novembra saistošos noteikumus Nr.39 „Par Daugavpils pilsētas domes 2010.gada 09.decembra saistošo noteikumu Nr.47 „Nekustamā īpašuma ar kadastra Nr.0500 037 1828, Daugavpilī, Ventas un Robežu ielas rajonā detālplānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem”.
3. Lēmumu „Par Daugavpils pilsētas domes 2010.gada 09.decembra saistošo noteikumu Nr.47 „Nekustamā īpašuma ar kadastra Nr.0500 037 1828, Daugavpilī, Ventas un Robežu ielas rajonā detālplānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem” piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļa vietnē [www.daugavpils.lv](http://www.daugavpils.lv).
4. Daugavpils pašvaldības centrālās pārvaldes Sabiedrisko attiecību un tūrisma departamenta Sabiedrisko attiecību nodaļai divu nedēļu laikā pēc šī lēmuma spēkā stāšanās publicēt paziņojumu vietējā laikrakstā un ievietot pašvaldības tīmekļa vietnē [www.daugavpils.lv](http://www.daugavpils.lv).
5. Paziņojumu par šī lēmuma 1.punktā norādītā lēmuma atzīšanu par spēku zaudējušu un šī lēmuma 2.punktā norādīto saistošo noteikumu apstiprināšanu divu nedēļu laikā publicēt oficiālajā izdevumā “Latvijas Vēstnesis”.
6. Daugavpils pašvaldības centrālās pārvaldes Pilsētplānošanas un būvniecības departaments ir atbildīgs par lēmuma 3.un 5.punktu izpildi.

Pielikumā: Daugavpils valstspilsētas pašvaldības domes 2024.gada 28.novembra saistošie noteikumi Nr.39„Par Daugavpils pilsētas domes 2010.gada 09.decembra saistošo noteikumu Nr.47 „Nekustamā īpašuma ar kadastra Nr.0500 037 1828, Daugavpilī, Ventas un Robežu ielas rajonā detālplānojuma grafiskā daļa un teritorijas izmantošanas un apbūves noteikumi” atzīšanu par spēku zaudējušiem”.

Daugavpils valstspilsētas pašvaldības

domes priekšsēdētāja 1.vietnieks A.Vasiļjevs